Kuigi Nadari pensionile minek ei olnud päris lõplik, kuna ta jäi juhtima stuudiot Marseilles' 1890. aastateni, peetakse tema viimaseks "suureks teoks" fotograafias maailma ajaloo esimest fotointervjuud 1886. aastal. Nadar ja tema poeg Pauli omavahelised suhted olid alati olnud ebastabiilsed. Nad olid aasta varem lõplikult tülli pööranud, kuid intervjuu võtsid siiski ette koos. Nadar intervjueeris ning Paul pildistas 101-aastast keemikut ning värviteoreetikut Michel-Eugéne Chevreuli. Usutakse, et see intervjuu kuulutas ette fotoajakirjanduse tulevikku. [3]